Rewolusie Op Ys « Wits University Press
Rewolusie Op Ys
Suid-Afrika se Vooruitsigte
Dimensions and Pages: 190 x 130 mm, 176 pp
EAN: 978 1 86814 610 9
Die groot waarde van Adam Habib se boek lê daarin dat dit nie dogmatiese standpunte herproduseer nie … Hy argumenteer dat 'n nuwe "sosiale verdrag" populêre verwagtinge met dié van die elite moet balanseer in ooreenstemming met die burgerlike samelewing wat moet groei (en sterker word) om die elite verantwoordbaar te maak; hierin sien hy die buitelyne van 'n nuwe of verfrisde progressiewe politieke agenda.
—Shaun de Waal, Mail & Guardian, 28 Augustus 2013
Adam Habib kyk verder as spektakelpolitiek … en gee 'n diepgaande analise van die reeks beleidskeuses wat tydens die demokratiese deur braak in 1994 deur die politieke elite gemaak is. Enigeen wat 'n duideliker begrip wil hê van die groot breuklyne wat hierdie altyd verrassende land Suid-Afrika kenmerk, sal hierdie boek insiggewend vind.
—Karima Brown, politieke joernalis en anker van CNBC Africa se Political Exchange
South Africa's Suspended Revolution: Hopes and Prospects het in 2013 verskyn. Rewolusie op Ys: Suid-Afrika se Vooruitsigte is 'n verkorte en vertaalde weergawe van die oorspronklike Engelse uitgawe en dien as 'n ideale inleiding vir enigeen wat geïnteresseerd
is in Suid-Afrika se vooruitsigte.
Adam Habib is 'n gerespekteerde sosiaalpolitieke analis, 'n vooraanstaande akademikus en 'n gesoute politieke aktivis wat aan verskeie Suid-Afrikaanse universiteite en aan die Graduate Center van die City University van New York studeer het.
Hy is sedert 2013 visekanselier en rektor van die Universiteit van die Witwatersrand in Johannesburg en het akademiese poste
beklee aan die Universiteit van Durban-Westville, die Universiteit van KwaZulu-Natal (waar hy die stigtersdirekteur van die Centre
for Civil Society was), die Universiteit van Johannesburg en die Raad vir Geesteswetenskaplike Navorsing.